This is a discussion on ΙΤΑΛΙΑ within the ΠΟΔΟΣΦΑΙΡΟ forums, part of the ΑΡΧΕΙΟ ΠΡΟΗΓΟΥΜΕΝΩΝ ΕΤΩΝ category; ΙΤΑΛΙΑ Ιντερ και Ρόμα θα είναι λογικά απευθείας στους ομίλους του επόμενου Τσάμπιονς Λιγκ, Λάτσιο και Παλέρμο είναι αυτή τη ...
12-04-2007, 13:49: #141
Ιντερ και Ρόμα θα είναι λογικά απευθείας στους ομίλους του επόμενου Τσάμπιονς Λιγκ, Λάτσιο και Παλέρμο είναι αυτή τη στιγμή το δίδυμο για τον τρίτο προκριματικό, αλλά θέση στην τετράδα διεκδικεί και η Μίλαν, αλλά και η Εμπολι, κάτι που θα βόλευε αρκετά την ΑΕΚ σαν εξέλιξη.
16-04-2007, 11:31: #142
Κοντά στο... σεντόνι η Μίλαν
Η εύκολη νίκη της Μίλαν στο “Σαν Φιλίππο” με 3-1 επί της Μεσίνα, η οποία, έστω και προσωρινά, επανέφερε τους “ροσονέρι” στην 4η προνομιούχο θέση, ήταν το σπουδαιότερο αποτέλεσμα στην 32η αγωνιστική της Serie A. Τα... σπασμένα για τη συντριβή της Ρόμα στο “Ολντ Τράφορντ” μεσοβδόμαδα πλήρωσε η Σαμπντόρια, με τους “τζιαλορόσι” να συντρίβουν με 4-0 τον σύλλογο της Γένοβας στο “Ολίμπικο”, ενώ στο ντέρμπι της Τοσκάνης η Φιορεντίνα επικράτησε δύσκολα με 1-0 της Σιένα στο “Αρτέμιο Φράνκι”.
24-04-2007, 17:16: #143
Μόνο αν μπορούσε να γυρίσει τον χρόνο πίσω θα έμενε στην Ίντερ ο Λουίς Φίγκο, όπως δήλωσε χθες ο ίδιος στα ιταλικά μέσα ενημέρωσης. Ο πρώην διεθνής με τη φανέλα της Πορτογαλίας, είναι έτοιμος να αφήσει τον ιταλικό σύλλογο για να ντυθεί με τα χρώματα της αραβικής Αλ Ιτχάντ, παρόλο που οι οπαδοί των ‘νερατζούρι’ έχουν ζητήσει από το αφεντικό της ομάδας να επανεξετάσει το θέμα της παραμονής του. «Η κίνηση αυτή με κολακεύει. Θα ήθελα να μείνω για πολλά χρόνια στην ομάδα, γιατί έχω περάσει αρκετές όμορφες στιγμές. Θα ήθελα να είχα έρθει νωρίτερα, όταν βρισκόμουν στο απόγειο της καριέρας μου, αλλά στο ποδόσφαιρο είναι καλό να αντιλαμβάνεσαι πότε είναι ώρα να φύγεις», αναφέρει μεταξύ άλλων ο 34χρονος άσος.
07-05-2007, 20:04: #144
Δύο βαθμούς στην έδρα της Τσεζένα άφησε η Γιουβέντους. Οι δύο ομάδες ήρθαν ισόπαλες 2-2 και οι φιλοξενούμενοι είδαν τη διαφορά τους από τη δεύτερη Τζένοα που νίκησε τη Φροζινόνε εκτός έδρας με 2-0 να μειώνεται στους έξι βαθμούς, ενώ η Νάπολι υποχώρησε στην τρίτη θέση μετά την ήττα της από τη Μάντοβα με 1-0. Η Τσεζένα προηγήθηκε με τον Σαλβέτι στο 12’, ωστόσο μέσα σε ένα δίλεπτο λίγο πριν την ανάπαυλα του ημιχρόνου οι «μπιανκονέρι» έφεραν τα άνω κάτω. Ο Τρεζεγκέ ισοφάρισε στο 42’ και ο Νέντβεντ έδωσε προβάδισμα στην ομάδα του Ντιντιέ Ντεσάν ένα λεπτό αργότερα. Το τελικό 2-2 διαμόρφωσε στο 56’ ο Γουαϊγκό, ενώ οι γηπεδούχοι θα μπορούσαν να πάρουν ακόμη και τη νίκη στα τελευταία λεπτά.
Αρέτσο-Βερόνα 3-1
Μπάρι-Λέτσε 1-1
Μπολόνια-Τριεστίνα 0-0
Φροζινόνε-Τζένοα 0-2
Μάντοβα-Νάπολι 1-0
Πεσκάρα-Κροτόνε 2-3
Σπέτζια-Μπρέσια 1-3
Τρεβίζο-Αλμπινολέφε 3-1
Βιτσέντζα-Μόντενα 2-0
Πιατσέντζα-Ρίμινι 1-1
Η βαθμολογία σε 37 αγώνες
1 Γιουβέντους 76
2 Τζένοα 70
3 Νάπολι 68
4 Ρίμινι 60
5 Μάντοβα 60
6 Μπολόνια 58
7 Πιατσέντζα 57
8 Μπρέσια 55
9 Αλμπινολέφε 49
10 Λέτσε 49
11 Τσεζένα 47
12 Βιτσέντζα 46
13 Τρεβίζο 43
14 Τριεστίνα 43
15 Φροζινόνε 42
16 Μπάρι 40
17 Μόντενα 40
18 Σπέτζια 40
19 Βερόνα 38
20 Αρέτσο 35
21 Κροτόνε 32
22 Πεσκάρα 24
18-05-2007, 13:27: #145
Στη μάχη για την έξοδο στο Κύπελλο UEFA και την αποφυγή του υποβιβασμού εστιάζεται το ενδιαφέρον στις δύο τελευταίες αγωνιστικές του ιταλικού πρωταθλήματος. Τέσσερις ομάδες, οι Φιορεντίνα (54 βαθμοί), Έμπολι (53), Παλέρμο (52) και Αταλάντα (49) διεκδικούν τρεις θέσεις που οδηγούν στο Κύπελλο. Θρίλερ εξελίσσεται στον πάτο της βαθμολογίας, όπου οκτώ ομάδες βρίσκονται σε απόσταση τριών βαθμών και μία από αυτές θα ακολουθήσει τις Μεσίνα και Άσκολι στην Serie B
06-08-2007, 20:26: #146
Η Βραζιλία της πάει και αυτό δεν το ξεχνά η Μίλαν. Μετά τον Ντίντα στο τέρμα, τον Καφού στην άμυνα, τον Κακά στο κέντρο και τον Ρονάλντο στην επίθεση, οι πρωταθλητές Ευρώπης επενδύουν σε ακόμα έναν εκπρόσωπο της "σελεσάο". Στον Αλεχάντρε Πάτο, τον 17χρονο επιθετικό, ο οποίος θεωρείται το μεγαλύτερο ταλέντο της Βραζιλίας στην ηλικία του.
27-08-2007, 11:13: #147
Στο πρώτο ματς της σεζόν για τη Serie A, η Λάτσιο έμεινε στο 2-2 με την Τορίνο, ενώ η Γιουβέντους ήταν εντυπωσιακή στο τελευταίο τέταρτο του αγώνα απέναντι στη Λιβόρνο και συνέτριψε τους Νότιους με 5-1, κάνοντας τη μεγάλη επιστροφή. Η Μίλαν άρχισε και αυτή εντυπωσιακά στην έδρα της Τζένοα, ενώ η Ιντερ άρχισε με γκέλα, αφού έμεινε στην εντός έδρας ισοπαλία κόντρα στην Ουντινέζε. Νίκη μέσα στο Παλέρμο για τη Ρόμα. Στο ντέρμπι της Τοσκάνης, η Φιορεντίνα επικράτησε της Εμπολι, ενώ η επιστροφή της Νάπολι συνδυάστηκε με ήττα μέσα στο Σαν Πάολο από την Κάλιαρι.
02-09-2007, 13:33: #148
2η αγ.: Πρώτη νίκη για Ιντερ
Την πρώτη της νίκη για φέτος σημείωσε η Ιντερ στη 2η αγωνιστική της Serie A. Οι "νερατζούρι", μετά τη συντριβή που γνώρισαν στο φιλικό κόντρα στην Μπαρτσελόνα με 5-0 (αν και αγωνίστηκαν με αρκετούς αναπληρωματικούς), ανέκαμψαν και επικράτησαν της Εμπολι στην Τοσκάνη με 2-0.
Πρωταγωνιστής της συνάντησης ο Ζλάταν Ιμπραΐμοβιτς, ο οποίος σημείωσε και τα δύο τέρματα των πρωταθλητών Ιταλίας, ένα σε κάθε ημίχρονο. Ο Σουηδός άνοιξε το σκορ με γυριστό ύστερα από σέντρα του Μάικον στο 14’ και στο 83’, μετά από ασίστ του Νταβίντ Σουάζο, έσπασε το τεχνητό οφσάιντ και έκανε το 2-0.
(14’, 83’ Ιμπραΐμοβιτς)
02/09 16:00 Αταλάντα-Πάρμα
02/09 16:00 Κάλιαρι-Γιουβέντους
02/09 16:00 Κατάνια-Τζένοα
02/09 16:00 Λιβόρνο-Παλέρμο
02/09 16:00 Ρόμα-Σιένα
02/09 16:00 Τορίνο-Ρετζίνα
02/09 16:00 Ουντινέζε-Νάπολι
02/09 21:30 Σαμπντόρια-Λάτσιο
03/09 19:00 Μίλαν-Φιορεντίνα
10-09-2007, 12:10: #149
Εφιαλτικό ντεμπούτο για Κασάνο
Με το αριστερό έκανε την πρώτη του εμφάνιση με την φανέλα της Σαμπντόρια, ο Αντόνιο Κασάνο, καθώς τραυματίστηκε στο δεξί μηρό και οι πρώτες εκτιμήσεις κάνουν λόγο για ένα μήνα αποχής.
Η ατυχία χτύπησε και πάλι τον Ιταλό επιθετικό, που αγωνίζεται στην Σαμπντόρια με την μορφή δανεισμού απο την Ρεάλ Μαδρίτης, αφού στο φιλικό με την Ελβετική Μπελιντζόνα, πρόλαβε να αγωνιστεί μόλις 44 λεπτά, προτού αποχωρήσει απο το γήπεδο τραυματίας.
Ο 25χρονος φορ θα υποβληθεί σε περαιτέρω εξετάσεις όμως οι πρώτες εκτιμήσεις κάνουν λόγο για ένα περίπου μήνα αποχής απο τις αγωνιστικές υποχρεώσεις.
Στους 18 μήνες παραμονής του στην Μαδρίτη ο Αντόνιο Κασάνο, φόρεσε πολύ λίγες φορές την φανέλα της "βασίλισσας" με αποτέλεσμα να βρίσκεται εκτός αγωνιστικών ρυθμών και ο τραυματισμός του την δεδομένη στιγμή επιβαρύνει ακόμη περισσότερο την κατάσταση του.
Ο προβληματικός χαρακτήρας του Ιταλού στράικερ σε συνδυασμό με τα περιττά κιλά που τον ταλαιπωρούν, έχουν μετατρέψει τον Κασάνο απο πολύ μεγαλό ταλέντο του Ιταλικού ποδοσφάιρου, σ' έναν παίκτη γεμάτο προβλήματα.
11-09-2007, 20:04: #150
"Καμπάνα" 4 αγωνιστικών σε Ζεμπινά
Η ιταλική αθλητική δικαιοσύνη είναι αμείλικτη σε θέματα παραπτωμάτων στους αγωνιστικούς χώρους, αποδεικνύοντας και στην περίπτωση του Τζόναθαν Ζεμπινά ότι δεν χαρίζεται σε κανέναν.
Η "καμπάνα" των τεσσάρων αγωνιστικών που ανακοινώθηκε σήμερα (11/9) στον αμυντικό της Γιουβέντους ήταν απολύτως αναμενόμενη, με βάση τις εκτιμήσεις που είχαν γίνει από τους ειδήμονες το τελευταίο διάστημα, κάτι που σημαίνει ότι ο Ρανιέρι θα πρέπει να εμπιστευτεί κάποιον άλλο για το δεξί άκρο της άμυνας για τα τέσσερα επόμενα ματς πρωταθλήματος, με το δεύτερο κατά σειρά να είναι αυτό με τη Ρόμα.
Ο Ζεμπινά ήταν ο αρνητικός πρωταγωνιστής της αναμέτρησης της "βέκια σινιόρα" με την Κάλιαρι για την 2η αγωνιστική, καθώς μετά την αποβολή που είδε από τον διαιτητή, στη συνέχεια διαπληκτίστηκε με φωτογράφο του γηπέδου, στον οποίο έδωσε και μία σφαλιάρα.
Ο τηλεοπτικός φακός απαθάνατισε -για κακή του στιγμή- το περιστατικό με τον φωτογράφο, το φύλλο αγώνα που συνέταξε ο διαιητής τύλιξε τον Ζεμπινά σε μία κόλλα χαρτί, με τη Γιουβέντους να κάνει πλέον τα πλάνα της χωρίς τον έμπειρο αμυντικό της, ο οποίος καλείται να πληρώσει και πρόστιμο ύψους 15.000 ευρώ.